— 271 — 



razo a home per laquai Dious l'a créai, per aysso glotonia es pecat mortal; e car 

 l'orne, segon cors natural, vol lot jorn mingar e heure, per so las causas qui son 

 contrarias a glotonia poden esser a home chascun jorn occaziou de salvacio, lo- 

 quals es contraris a trempansa e ahstinensa e a contenensa, e las autras vertutz 

 qui son contra lo pechat de glotonia. Quant les effans son petitz , hom los acostuma 

 de mingar soven friandarias e lecharias e autras glotonias , e adonc se acostumen 

 les effans a esser lechadiers. E quant son grans, endevenen glotz e mal noyritz e 

 beven e mingen tant entroque s'en coffonden e ne tomben en malaptias , e per 

 aquel pechat son dignes d'aver fam e set e d'estar en fioc e en ayga bulhen , e en 

 pena qui negun temps no a fi. Per glotonia fan los homes glotz Dieu de lor ventre 

 e de las chauzas que deziren a mingar e a heure , car en ayschi com lo dezier 

 de l'arma deu esser en pessamen en quai manieyra hom puesca mielhs servir e 

 amar Dion, en ayschi glotonia fay tôt jorn a home dezirar cum puesca aver las 

 viandas en lasquals se deliecha mingan e (c) e beven. Ane no vitz tan mal senhor 

 com es lo pechat de glotonia, car tôt jorn trabalha home, e li fay suffrir grans 

 trabalhs en percassar las viandas de que es glotz. E quant a pro mingat e es be 

 sadols fay dezirar a home cum pogues mayscli mingar. E sapchas que trop heure 

 e mingar fay home indigestos e malapte e trist mot soven, e fay home paubre 

 e mesprezat per Diou e per totas gens, e lo te trabalhat e irat en duey e en 

 dinat. E per so garda te que no sias glos ni cers de ton ventre , e si tant es que 

 ayas temptacio de glotonia , recor a trempansa e ahstinensa e a contenensa e a 

 prudensa , car atrempansa te donara santat e ayschamen mezura e ahstinensa te 

 donara uzamen de razo , e te donara cossiensa en sen , quar quant l'ome se abste 

 de tota sobrefluitat, adonc enten e ama razo; e cossiensa te dara sadolamen de 

 volomtat , e prudensa te donara a gazanhar merit en la temptacio , per la cpial gazan- 

 haras gracia de Diou e los dos donatz per las vertutz dessus dichas o lo sadolamen 

 e lo {(l) coffondemen que glotonia dona. E sabes tu quoras yest temptat de gloto- 

 nia? quant tu as pro mingat e begut e pueys deziras autras viandas per mingar, 

 per so que hi trobessas alcus deliechs. E sabes per que hiest vencut per glotonia? 

 per so quar trobas los deliechs que as uzatz ni remembratz mingan e beven. E 

 oblidas los mais e los grans périls qui venen en cors e en arma per trop mingar e 

 per trop heure. E sabes tu per que atrempansa ni ahstinensa ni contenensa no te 

 ajuden ? per so quar no as forsa contra la temptacio de glotonia ni no as remen- 

 bransa de las vertutz dessus dichas c[ui son agradablas a Diou. Constuma es de 

 home guerrier que li menbra de son enemic abans que sia am luy en la batalha; 

 e sabes per que? Aïïi que sia be assabentat e aparelhat de combatre, e que no sia 

 sobrepi-es ni sobdat per luy, donc remembre te de ton enemic, so es de glotonia, 

 ans que sias sadol , e en ayschi no seras sobdat ni vencut per lo demoni qui te vol 

 vencer per aquel pecat. E si tu sabes e voles far aysso, tu no seras ponch (f. 46) 

 coffondut ni caytio ni sosmes a glotonia qui n'a trojî sosmes de jos si , los quais fay 

 esser en la ira de Diou e en fioc perdurable. Sapchas c[ue per aquest pechat a mot 

 gran poder en home lo dyable , car quant lo vol del tôt aucire , el li cor a la gola , e 

 a penas pueys li pot escapar. E en ayschi près Adam e Eva en paradis terrenal. Mot 

 desplatz a Dieu que home ame tant son ventre. Dious comanda dejunis e abstinen- 

 sas , e lo ventre comanda que om minge pro e que hom se umpla be ; Dious co- 

 manda matti levar, c lo ventre di : «Trop soy pies car trop sopiey arcer, e cove me 

 a dormir e a pauzar. » Apres , quant s'es levât ben tart abans que diga sas horas ni 

 fassa rc de be, el pessa de son ventre puden e <li : «Que poyrem huey mingar ni 



